CELEX: 62012TN0114
Language: sk
Date: 2012-03-08 00:00:00
Title: Vec T-114/12: Žaloba podaná 8. marca 2012 — Bode Chemie/ÚHTV — Laros (sterilina)

9.6.2012   
            
            
               SK
            
            
               Úradný vestník Európskej únie
            
            
               C 165/21
            
         Žaloba podaná 8. marca 2012 — Bode Chemie/ÚHTV — Laros (sterilina)
   (Vec T-114/12)
   2012/C 165/36
   Jazyk, v ktorom bola podaná žaloba: francúzština
   
      Účastníci konania
   
   
      Žalobkyňa: Bode Chemie GmbH (Hamburg, Nemecko) (v zastúpení: N. Aicher, advokátka)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Laros Srl (Cremona, Taliansko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) zo 16. januára 2012 vo veci R 2423/2010-4, a
            
         
               —
            
            
               zaviazal žalovaného na náhradu trov konania vrátane trov odvolacieho konania na ÚHVT.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: obrazová ochranná známka obsahujúca slovné prvky „sterilina“ v bielej a červenej farbe pre tovary zaradené do tried 3 a 5 — Prihlasovaná ochranná známka Spoločenstva č. 8120032.
   
      Majiteľ ochrannej známky alebo označenia namietaných v námietkovom konaní: žalobkyňa.
   
      Namietaná ochranná známka alebo označenie: ochranná známka Spoločenstva „STERILLIUM“ č. 221168 pre tovary zaradené do triedy 5; obrazová ochranná známka Spoločenstva v modrej a bielej farbe „BODE Sterillium“ č. 6262257 pre tovary zaradené do triedy 5.
   
      Rozhodnutie námietkového oddelenia: zamietnutie námietky v plnom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia č. 207/2009, na rozdiel od názoru odvolacieho senátu, pokiaľ ide o celkové posúdenie relevantných kritérií zhody a/alebo podobnosti medzi tovarmi, podobnosti medzi označeniami a odlišovacej spôsobilosti namietajúcej ochrannej známky s cieľom určiť pravdepodobnosť zámeny u verejnosti.